Z A P I S N I K

**27.** sjednice Školskog odbora Gimnazije „Matija Mesić“ održane **27. veljače 2020.** godines početkom u **9,00**  sati u zgradi Gimnazije.

Prisutni:

Jasna Bošković, Danijela Zekušić, Sunčica Lovrić Mihić, Jasmina Beljan, Anita Holub

Odsutni:

Anita Štivić, Ines Martinović

Ostali nazočni: pedagoginja Lucija Brnić, tajnica Gorana Lavrenčić

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 25. i 26. sjednice Školskog odbora
2. Prijedlog i Odluka o imenovanju zamjenika ravnatelja Škole
3. Donošenje Odluke o davanju na korištenje prostora streljane
4. Razno

Predloženi dnevni red jednoglasno je prihvaćen.

**Ad 1.**

Na zapisnike 25. i 26. sjednice Školskog odbora nije bilo primjedbi i jednoglasno su prihvaćeni.

**Ad 2.**

Predsjednica školskog odbora obavijestila je članove školskog odbora da je Zlatko Markovinović, dipl.mat.inf., ravnatelj Gimnazije „Matija Mesić“, Slavonski Brod, privremeno spriječen u obavljanju ravnateljskih poslova, jer se prema liječničkoj Potvrdi o privremenoj nesposobnosti za rad od 26. veljače 2020. godine nalazi na bolovanju.

Predsjednica je iznijela prijedlog ravnatelja da se Lucija Brnić, pedagog imenuje zamjenicom ravnatelja od 27.2.2020. godine. Lucija Brnić je prihvatila ravnateljev prijedlog i suglasna je s tim da obavlja poslove zamjenice ravnatelja do ravnateljevog povratka s bolovanja.

Sukladno članku 129. Zakona o odgoju i obrazovanju u osnovnoj i srednjoj školi i članku 86. Statuta Gimnazije „Matija Mesić“, osoba koja zamjenjuje ravnatelja ima prava i dužnost obavljati one poslove ravnatelja čije se izvršenje ne može odgađati do ravnateljeva povratka.

Nakon obrazloženja Školski odbor jednoglasno je donio

**ODLUKU**

**o imenovanju zamjenika ravnatelja**

1. Lucija Brnić, pedagog imenuje se zamjenicom ravnatelja Gimnazije „Matija Mesić“,

    Slavonski Brod počevši od 27. veljače 2020., a do povratka ravnatelja Zlatka Markovinovića,

    dipl. mat. inf. na rad.

2. Osoba koja zamjenjuje ravnatelja ima pravo i dužnost obavljati one poslove ravnatelja čije

    se izvršenje ne može odgađati do ravnateljeva povratka.

3. Odluka stupa na snagu danom donošenja.

**Ad 3.**

Gimnazija Matija Mesić zajedno s Gradom Slavonskim Brodom suvlasnik je prostora Streljane na adresi Petra Krešimira IV 12. Kako se radi o zajedničkom prostoru, dogovoreno je da se raspiše natječaj za davanje na korištenje navedene građevine zainteresiranim udrugama.

Od Grada smo dobili prijedlog natječaja koji ćemo objaviti nakon što na odluku Školskog odbora o davanju navedenog prostora na korištenje osnivač, Brodsko-posavska županija, da suglasnost.

Nakon obrazloženja Školski odbor jednoglasno je donio sljedeću

ODLUKU

1. Nekretnina, prostor streljane, koja se nalazi u Slavonskom Brodu, Petra Krešimira IV 12, na k.č.br. 3586/2, k.o. Slavonski Brod, na kojoj suvlasnički dio imaju Grad Slavonski Brod i Gimnazija „Matija Mesić“ dat će se na korištenje zainteresiranim udrugama.

2. U suradnji s Gradom Slavonskim Brodom provest će se natječaj za davanje i korištenje navedene građevine. Građevina se daje na upravljanje i korištenje za obavljanje aktivnosti zainteresirane udruge na vrijeme od 5 godina.

3. Način i uvjeti upravljanja i korištenja navedene građevine regulirat će se posebnim ugovorom sklopljenim s odabranim korisnikom.

4. Odluka stupa na snagu danom donošenja.

**Ad 4.**

Nije bilo pitanja i prijedloga.

Sjednica završena u 9,30 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_